《庚午秋观进士入试》
宋代·黄公度

棘扉晓辟万袍趋，邹鲁虽微士所都。
三献有人怀楚璞，滥吹何事试齐竽。
要令庾语题虀臼，莫把元文覆酱瓿。
袖手傍观君勿怪，个中曾是老於菟。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。